pythainlp/thai-wiki-dataset-v3 huggingface dataset:
จักรพรรดิเหลียงยฺเหวียน

จักรพรรดิเหลียงยฺเหวียน (Emperor Yuan of Liang ; 16 กันยายน ค.ศ. 508 – 27 มกราคม ค.ศ. 555) มีพระนามเดิมว่า เซียว อี้ (Xiao Yi 蕭繹) ชื่อรัชกาลว่า จื้อเฉิง (Shicheng 世誠) พระนามในวัยเยาว์ว่า ฉีฟู่ (Qifu 七符) เป็น จักรพรรดิแห่งจีนในราชวงศ์เหลียง หลังจากที่จักรพรรดิเหลียงอู่ พระราชบิดา และจักรพรรดิเหลียงเจี้ยนเหวิน พระอนุชาถูกจับเป็นตัวประกันอยู่นาน และถูกคุมตัวโดยนายพลกบฏ โหว จิง เซียวอี้ถูกมองว่าเป็นผู้นำของเหลียง โดยพฤตินัย และหลังจากเอาชนะโหวจิงได้ในปี 552 ก็ประกาศตนเป็นจักรพรรดิ ในปี 554 หลังจากรุกราน อู่เหวิน ไต้ ซึ่งเป็นแม่ทัพใหญ่ของราชวงศ์เว่ยตะวันตก กองกำลังของเว่ยตะวันตกได้สืบเชื้อสายมาและยึดเมืองหลวงเจี้ยนคังได้ (江陵, ในปัจจุบันคือ จิงโจว, มณฑลหูเป่ย์) อู่เหวินได้ประหารชีวิตพระองค์ และประกาศให้พระราชนัดดา เซียว ซา ขึ้นครองราชย์เป็นจักรพรรดิแห่งเหลียง
จักรพรรดิหยวนเป็นนักเขียน และนักสะสมหนังสือโบราณที่มีชื่อเสียง แต่ถูกวิจารณ์โดยนักประวัติศาสตร์ว่า พระองค์มุ่งกำจัดผู้ที่มีศักยภาพในการชิงราชบัลลังก์มากกว่าต่อสู้กับโหวจิง ขณะที่เจียงหลิงถูกกองทหารเว่ยตะวันตกปิดล้อม จักรพรรดิหยวนได้จุดไฟเผาหนังสือโบราณมากกว่า 140,000 เล่ม และนี่ถือเป็นหนึ่งในหายนะที่ยิ่งใหญ่ที่สุดสำหรับการศึกษางานโบราณในประวัติศาสตร์จีน
==อ้างอิง==
Book of Liang, vol. 5.
History of the Southern Dynasties, vol. 8.
Zizhi Tongjian, vols. 147, 158, 159, 160, 161, 162, 163, 164, 165.
|- style="text-align: center;"
|-
|- style="text-align: center;"
|- style="text-align: center;"
|-
มารีโก (ประเทศดอมินีกา)

มารีโก (Marigot) เป็นเมืองที่ใหญ่ที่สุดในเขตเซนต์แอนดรูว์ ในภาคตะวันออกเฉียงเหนือของประเทศดอมินีกา มีประชากร 2,676 คน เป็นที่ตั้งของ Fisheries Complex และสนามบินหลักของเกาะ
==อ้างอิง==
 
มารีโก
โหว จิง

โหว จิง (Hou Jing |p=Hóu Jǐng}}; เสียชีวิตในเดือนมิถุนายน ค.ศ. 552), ชื่อรัชกาลว่า หวันจิง (Wanjing ), เป็นนายพล กษัตริย์ และนักการเมืองของจีน เขาเป็นแม่ทัพของราชวงศ์เว่ย์เหนือ, ราชวงศ์เว่ย์ตะวันตก และ เหลียง และในช่วงเวลาสั้น ๆ หลังจากควบคุมระบอบจักรพรรดิเหลียงเป็นเวลาหลายปี เขาก็แย่งชิงบัลลังก์ราชวงศ์เหลียง สถาปนารัฐฮั่น ในไม่ช้าเขาก็พ่ายแพ้ต่อเซียว อี้ เจ้าชายแห่งเซียงตง และถูกสังหารโดยพรรคพวกของเขาในขณะที่กำลังหลบหนี เขาเป็นหนึ่งในบุคคลที่ถูกสาปแช่งมากที่สุดในประวัติศาสตร์จีนโบราณ เป็นที่รู้จักจากความโหดร้ายอย่างที่สุดต่อศัตรูและพลเรือน
==ผลสืบเนื่อง==
การกบฏของเขาสร้างความเสียหายอย่างใหญ่หลวงต่อราชวงศ์เหลียง ประมาณห้าปีหลังจากเขาเสียชีวิต นายพลเหลียง เฉิน ปาเสียน ได้ล้มล้างราชวงศ์เหลียงและก่อตั้ง ราชวงศ์เฉินของเขา
==อ้างอิง==
Book of Liang, vol. 56.
เซียว หยวนหมิง

เซียว หยวนหมิง (Xiao Yuanming  (สวรรคตในปี ค.ศ. 556) ชื่อรัชศกว่า จิงตง (靖通), มักเป็นที่รู้จักในชื่อก่อนขึ้นครองราชย์ว่า เจิ้นหยาง โหว (貞陽侯) บางครั้งเป็นที่รู้จักในชื่อหลังการขึ้นครองราชย์ เจี้ยนอันกง (建安公) หรือ จักรพรรดิเหลียงหมิน (閔皇帝) โดย เซียว จวง ถวายพระยศให้เป็น จักรพรรดิ ของ จีน ในราชวงศ์เหลียง เขาเป็นพระราชนัดดาของปฐมจักรพรรดิ จักรพรรดิเหลียงอู่ ในปี 555 ราชวงศ์เหลียงเกิดความระส่ำระสายหลังจากที่กองทัพ เว่ย์ตะวันตก จับและสังหารจักรพรรดิเหลียงยฺเหวียนลง แม่ทัพแห่งราชวงศ์ฉีเหนือซึ่งจับเซียว หยวนหมิงเป็นเชลยศักดิ์ตั้งแต่ปี 547 บังคับให้นายพล หวัง เสิงเปียน ยอมรับเซียว หยวนหมิงเป็นจักรพรรดิ อย่างไรก็ตาม ในไม่ช้า เฉิน ปาเสียน ผู้ใต้บังคับบัญชาของแม่ทัพหวังได้สังหารเขา และปลดเซียว หยวนหมิงออกจากบัลลังก์ สถาปนา เซียว เฟิงสือ พระโอรสของจักรพรรดิเหลียงยฺเหวียนขึ้นครองราชย์ต่อ ในปีต่อมา พระองค์ก็เสด็จสวรรคต
==อ้างอิง==
History of Southern Dynasties, vol. 51.
Zizhi Tongjian, vols. 160, 161, 166.
ออปเพนไฮเมอร์

ออปเพนไฮเมอร์ (Oppenheimer) เป็นภาพยนตร์แนวระทึกขวัญชีวประวัติปี 2023 ที่เขียนบทและกำกับโดยคริสโตเฟอร์ โนแลน สร้างจากหนังสือชีวประวัติ American Prometheus ในปี 2005 ของ Kai Bird และ Martin Sherwin ภาพยนตร์เรื่องนี้บันทึกชีวิตของเจ. รอเบิร์ต ออปเพนไฮเมอร์ นักฟิสิกส์เชิงทฤษฎีผู้มีบทบาทสำคัญในการพัฒนาอาวุธนิวเคลียร์ชิ้นแรกซึ่งเป็นส่วนหนึ่งของโครงการแมนฮัตตัน และด้วยเหตุนี้จึงนำไปสู่ยุคปรมาณู
ออปเพนไฮเมอร์ ออกฉายในสหรัฐเมื่อวันที่ 21 กรกฎาคม 2023 ภาพยนตร์ประสบความสำเร็จ โดยทำเงินทั่วโลก 950 ล้านดอลลาร์สหรัฐ กลายเป็นภาพยนตร์ทำเงินสูงสุดอันดับที่ 3 ในปี ค.ศ. 2023, ภาพยนตร์ระดับอาร์ที่ทำรายได้สูงสุดอันดับที่ 2 และภาพยนตร์เกี่ยวกับสงครามโลกครั้งที่สองที่ทำรายได้สูงสุดอันดับที่ 1 ในขณะเดียวกันปรากฏการณ์ "บาร์เบนไฮเมอร์" ที่เป็นการจับคู่ภาพยนตร์ควบฉายในวันเดียวกันอย่าง บาร์บี้ จากค่ายวอร์เนอร์บราเธอส์พิคเจอส์ก็ยังทำให้ภาพยนตร์ประสบความสำเร็จร่วมกันอีกด้วย
== อ้างอิง ==
ภาพยนตร์ที่ออกฉายในปี พ.ศ. 2566
ภาพยนตร์ระทึกขวัญ
ภาพยนตร์อเมริกัน
ภาพยนตร์ชีวประวัติ
ภาพยนตร์ที่กำกับโดย คริสโตเฟอร์ โนแลน
ภาพยนตร์ที่มีเนื้อหาเกี่ยวกับสงครามโลกครั้งที่ 2
ภาพยนตร์ที่มีเนื้อหาเกี่ยวกับการทิ้งระเบิดปรมาณูที่ฮิโรชิมะและนางาซากิ
ภาพยนตร์ที่มีเนื้อหาเกี่ยวกับโครงการแมนแฮตตัน
ภาพยนตร์เกี่ยวกับลัทธิคอมมิวนิสต์
ภาพยนตร์ที่สร้างจากเหตุการณ์จริง
ภาพยนตร์ที่มีฉากในรัฐนิวเม็กซิโก
ภาพยนตร์ที่ถ่ายทำในรัฐแคลิฟอร์เนีย
ภาพยนตร์ที่ถ่ายทำในรัฐนิวเจอร์ซีย์‎
ภาพยนตร์ที่ถ่ายทำในรัฐนิวเม็กซิโก
ภาพยนตร์ไอแมกซ์
อินเทอร์เน็ตมีม
ภาพยนตร์โดยยูนิเวอร์แซลพิกเจอส์
ภาพยนตร์สงครามที่สร้างจากเหตุการณ์จริง
คำผุย สีสวัสด์

ศาสดาจารย์ ท้าวมหาคำผุย สีสวัสด์ (ທ້າວມະຫາຄຳຜຸຍ ສີສວັສດ໌) เป็นนายกรัฐมนตรีของรัฐบาลพระราชอาณาจักรลาวพลัดถิ่น ดำรงตำแหน่งตั้งแต่รัฐบาลพลัดถิ่นจัดตั้งขึ้นในปี พ.ศ. 2546 ท้าวคำผุยได้รับเลือกเป็นนายกรัฐมนตรีอีกครั้งในปี พ.ศ. 2548 และ พ.ศ. 2553
นายกรัฐมนตรีลาว
นักการเมืองลาว
กง ลู่

กง ลู่ (ค.ศ. 195–225; ) ชื่อรอง เต๋อซฺวี่  เป็นขุนนางของรัฐจ๊กก๊กในยุคสามก๊กของจีน
== ประวัติ ==
กง ลู่เป็นชาวอำเภออานฮ่าน (安漢縣 อานฮ่านเซี่ยน) เมืองปาเส (巴西郡 ปาซีจฺวิ้น) ซึ่งปัจจุบันคือนครหนานชง มณฑลเสฉวน บิดาชื่อกง เฉิน (龔諶) รับราชการเป็นเจ้าหน้าที่ปกครอง (功曹 กงเฉา) ในเมืองปาเส ในช่วงระหว่างปี ค.ศ. 211 ถึง ค.ศ. 214 ขุนศึกเล่าปี่โจมตีมณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) เพื่อจะยึดครองมณฑลเอ๊กจิ๋วจากเล่าเจี้ยงผู้เป็นเจ้ามณฑล ในช่วงเวลานั้น กง เฉินยอมจำนนต่อเตียวหุยขุนศึกของเล่าปี่และช่วยเหลือเตียวหุยในการยึดเมืองปาเสให้กับเล่าปี่
ในปี ค.ศ. 214 หลังจากเล่าปี่ยึดมณฑลเอ๊กจิ๋วได้สำเร็จและกลายเป็นเจ้ามณฑล ได้แต่งตั้งให้กง เฉินผู้บิดาของกง ลู่ให้เป็นเจ้าเมือง (太守 ไท่โฉฺ่ว) ของเมืองเฉียนเว่ย์ (犍為郡 เฉียนเว่ย์จฺวิ้น; ปัจจุบันอยู่บริเวณนครเหมย์ชาน มณฑลเสฉวน) ในขณะเดียวกันก็แต่งตั้งให้กง ลู่เป็นเจ้าหน้าที่ผู้ช่วย (從事 ฉงชื่อ) และขุนพลรักษาค่ายใหญ่ (牙門將 หยาเหมินเจี้ยง) ในเมืองปากุ๋น
เมื่อกง ลู่ย้ายไปยังเมืองปากุ๋น กง ลู่พร้อมด้วยบัณฑิตอีกคนชื่อเหยา โจฺ้ว (姚伷) ก็ขึ้นมามีชื่อเสียงและเป็นที่นิยม ทั้งยังมีตำแหน่งและเบี้ยหวัดสูง แต่ทั้งคู่ก็ชื่นชมเตียวหงีซึ่งมีสถานะต่ำกว่าตนเพราะนับถือความสามารถของเตียวหงี และทั้งคู่ก็กลายมาเป็นเพื่อนสนิทของเตียวหงี
ในปี ค.ศ. 225 กง ลู่ขึ้นเป็นเจ้าเมืองอวดจุ้น (越巂郡 เยฺว่ซีจฺวิ้น/เยฺว่ฉุ่ยจฺวิ้น; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในปีเดียวกัน กง ลู่เข้าร่วมกับจูกัดเหลียงอัครมหาเสนาบดีแห่งจ๊กก๊กในการทัพปราบกบฏและชนเผ่าลำมัน (南蠻 หนานหมาน) ในภูมิภาคหนานจงทางใต้ของจ๊กก๊ก กง ลู่ถูกสังหารในที่รบขณะอายุ 31 ปี (โดยการนับอายุแบบเอเชียตะวันออก)
น้องชายของกง ลู่ชื่อกง เหิง (龔衡) รับราชการเป็นนายทหารของจ๊กก๊ก
== ดูเพิ่ม ==
รายชื่อบุคคลในยุคสามก๊ก
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
ฉาง ฉฺวี (ศตวรรษที่ 4). พงศาวดารหฺวาหยาง (หฺวาหยางกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
ซือหม่า กวาง (1084). จือจื้อทงเจี้ยน.
ขุนนางของจ๊กก๊ก
กลุ่มภาษาซูลาเวซีใต้ตอนเหนือ

กลุ่มภาษาซูลาเวซีใต้ตอนเหนือ เป็นกลุ่มย่อยของกลุ่มภาษาซูลาเวซีใต้ในตระกูลภาษาออสโตรนีเซียน โดยมีผู้พูดกระจายจากคาบสมุทรซูลาเวซีตะวันตกจนถึงอ่าวโบเนอ ภาษาที่สำคัญที่สุดในกลุ่มนี้คือภาษามันดาร์และโตราจา
==การจัดอันดับ==
กลุ่มภาษาซูลาเวซีใต้ตอนเหนือแบ่งออกเป็น 5 สาขา ดังนี้:
มันดาร์
มามูจู
ปีตูอูลุนนาซาลู
*Aralle-Tabulahan
*บัมบัม
*ดักกา
*Pannei
*Ulumanda’
Massenrempulu
*ดูรี
*เอ็นเรกัง
*ไมวา
*มาลิมปุง
โตราจา
*กาลุมปัง
*มามาซา (รวม Pattae')
*Tae’
*Talondo’
*Toraja-Sa’dan
van der Veen (1929) จัดให้สาขาปีตูอูลุนนาซาลู, Massenrempulu และโตราจาเป็นหน่วยต่างหาก
==อ้างอิง==
==แหล่งข้อมูลอื่น==
Northern South Sulawesi at Ethnologue (23rd ed., 2020).
ซูลาเวซีใต้ตอนเหนือ
ตอนเหนือ
ชัยชนะ เดชเดโช

ชัยชนะ เดชเดโช (เกิด 14 มิถุนายน พ.ศ. 2529, ชื่อเล่น : แทน) สมาชิกสภาผู้แทนราษฎรจังหวัดนครศรีธรรมราช 2 สมัย และ รองหัวหน้าพรรคประชาธิปัตย์
== ประวัติ ==
ชัยชนะ เดชเดโช เกิดเมื่อวันที่ 14 มิถุนายน พ.ศ. 2529
เป็นบุตรคนโตของนายวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และ นางกนกพร เดชเดโช นายกองค์การบริหารส่วนจังหวัดนครศรีธรรมราช
มีน้องชายจำนวน 3 คน
ชัยชนะสำเร็จการศึกษาระดับมัธยมศึกษาจากโรงเรียนเบญจมราชูทิศ นครศรีธรรมราช ปริญญาตรีศิลปศาสตรบัณฑิต สาขารัฐศาสตร์ และ ระดับปริญญาโท ศิลปศาสตรมหาบัณฑิต สาขาเดียวกัน จาก มหาวิทยาลัยรามคำแหง
ชัยชนะ อยู่กินกันฉันสามีภริยากับ นางสาวชฎาลักษณ์ วรพงศ์
== งานการเมือง ==
ชัยชนะ เคยดำรงตำแหน่งทางการเมืองท้องถิ่น คือ สมาชิกสภาจังหวัด เมื่อปี 2556-2561
ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ อีกสองปีต่อมาเขาได้รับการแต่งตั้งให้เป็นรองหัวหน้าพรรคประชาธิปัตย์
=== สมาชิกสภาผู้แทนราษฎร ===
ชัยชนะ เดชเดโช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากจังหวัดนครศรีธรรมราช
นักการเมืองไทย
สมาชิกสภาผู้แทนราษฎรจังหวัดนครศรีธรรมราช
พรรคประชาธิปัตย์
บุคคลจากโรงเรียนเบญจมราชูทิศ นครศรีธรรมราช
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
ฟลัตเตอร์

ฟลัตเตอร์ เป็นเฟรมเวิร์กส่วนติดต่อผู้ใช้ที่โอเพนซอร์ส ที่สร้างโดยกูเกิล สามารถใช้สร้างแอปพลิเคชันได้แบบข้ามแพลตฟอร์มจากฐานโค้ดเดี่ยว (single codebase) ไปทำงานบน เว็บเบราว์เซอร์, แอนดรอยด์ (ระบบปฏิบัติการ), ไอโอเอส, กูเกิล ฟิวเชีย, เว็บเบราว์เซอร์, ลินุกซ์, แมคโอเอส (รวมไปถึง แอปเปิลซิลิคอน) และ ไมโครซอฟท์ วินโดวส์ได้. มีการกล่าวถึงตั้งแต่ปี 2558,  และมีการเปิดตัวเวอร์ชันแรกของฟลัตเตอร์ในปี 2560
==ส่วนประกอบหลัก==
ส่วนประกอบหลักของฟลัตเตอร์คือ:
แพลตฟอร์มสำหรับภาษาดาร์ต (dart)
เอนจิ้นฟลัตเตอร์
ไลบรารีพื้นฐาน
วิดเจ็ตสำหรับการออกแบบ
เครื่องมือนักพัฒนาฟลัตเตอร์
== การรองรับสิ่งแวดล้อมสำหรับการพัฒนาแบบเบ็ดเสร็จ ==
ฟลัตเตอร์สร้างปลั๊กอินเพื่อรองรับ สิ่งแวดล้อมสำหรับการพัฒนาแบบเบ็ดเสร็จ และเครื่องมือแก้ไขข้อความ ต่อไปนี้
อินเทลลิเจไอเดีย
แอนดรอยด์สตูดิโอ
วิชวลสตูดิโอโค้ด
อีแม็คส์
สิ่งแวดล้อมสำหรับการพัฒนาแบบเบ็ดเสร็จอื่นสามารถใช้ปลั๊กอินที่สร้างโดยชุมชน
== ดูเพิ่ม ==
Apache Cordova
Titanium SDK
Codename One
Mobile development framework
NativeScript
GTK
React Native
Xamarin
== อ้างอิง ==
ฟุตบอลถ้วยพระราชทานประเภท ก. ประจำปี 2546

การแข่งขันฟุตบอลถ้วยพระราชทาน ประเภท ก. ประจำปี พ.ศ. 2546 จัดขึ้นโดยนำทีมธนาคารกรุงไทย ชนะเลิศไทยลีก ฤดูกาล 2546/47 กับ บีอีซี เทโรศาสน รองชนะเลิศไทยลีก ฤดูกาล 2546/47 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
== ชิงชนะเลิศ ==
==ดูเพิ่มเติม==
ไทยลีก ฤดูกาล 2546/47
==อ้างอิง==
การแข่งขันฟุตบอลในประเทศไทย
การแข่งขันกีฬาในจังหวัดปทุมธานี
ฟุตบอลในประเทศไทยปี พ.ศ. 2547
วัดสุวรรณภูมิ (จังหวัดสุพรรณบุรี)

วัดสุวรรณภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี อยู่ตรงกันข้ามกับศาลากลางจังหวัด
วัดสุวรรณภูมิ ในอดีตมีชื่อว่า วัดกลาง ชาวบ้านเรียกว่า วัดใหญ่ หรือ วัดใหญ่สุวรรณภูมิ ปรากฏในเสภาเรื่อง ขุนช้างขุนแผน ตอนขุนช้างไปขอนางพิมกับแม่ของนางพิม โดยขุนช้างได้หลอกว่าขุนแผนเสียชีวิตแล้วในระหว่างศึกสงคราม นางพิมได้ยอมแต่งกันกับขุนช้างเพราะเกรงว่าทรัพย์สินต่าง ๆ จะถูกยึด แล้วให้รื้อหอขุนแผนนางพิมไปถวายที่วัดกลางแห่งนี้ ต่อมาได้รับการบูรณะใหม่ในสมัยรัชกาลที่ 3–4 แห่งกรุงรัตนโกสินทร์ ชาวบ้านจึงพากันเรียกว่า "วัดใหม่" ต่อมาเมื่อ พ.ศ. 2459 สมเด็จพระมหาสมณเจ้า กรมพระยาวชิรญาณวโรรส ทรงประทานนามวัดนี้ใหม่ว่า "วัดสุวรรณภูมิ" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2523
อาคารเสนาสนะที่สำคัญ ได้แก่ วิหารศิลปะอยุธยา ทางวัดได้ทำพิพิธภัณฑ์สร้างเมื่อ พ.ศ. 2514 อาคารมี 2 ชั้น รวบรวมเครื่่องถ้วยชาม แจกัน นาฬิกา อาวุธ เชี่ยนหมาก ตลอดจนพระพุทธรูปสมัยต่าง แก้ว โดยเฉพาะบาตรสังคโลกสมัยสุโขทัยพุทธศตวรรษที่ 18–19 ซึ่งมีเพียงชิ้นเดียวในประเทศไทย และให้ชื่อว่า พิพิธภัณฑ์ปุ่น ปุณณสิริ หรือพิพิธภัณฑ์หลวงพ่อเปลื้อง และศาลาการเปรียญสร้างตั้งแต่ พ.ศ. 2491
==อ้างอิง==
สุวรรณภูมิ
โบราณสถานในจังหวัดสุพรรณบุรี
ขวัญเรือน เทียนทอง

นางขวัญเรือน เทียนทอง (เกิด 1 สิงหาคม พ.ศ. 2487) สมาชิกสภาผู้แทนราษฎรจังหวัดสระแก้ว 1 สมัย นายกสมาคมองค์กรสตรีและสมาชิกกองทุนพัฒนาบทบาทสตรีจังหวัดสระแก้ว อดีตสมาชิกวุฒิสภาจังหวัดสระแก้ว และอดีตนายกองค์การบริหารส่วนจังหวัดสระแก้ว
== ประวัติ ==
ขวัญเรือน เทียนทอง เกิดเมื่อวันที่ 1 สิงหาคม พ.ศ. 2487 เป็นบุตรสาวของนายจินคูณ และ นางหมู ยุวถาวร สำเร็จการศึกษาระดับปริญญาตรี ศิลปศาสตรบัณฑิต สาขาวิชาพัฒนาชุมชน จากมหาวิทยาลัยราชภัฏวไลยอลงกรณ์ ในพระบรมราชูปถัมภ์
ขวัญเรือนสมรสกับนายพิเชษฐ์ เทียนทอง น้องชายของเสนาะ เทียนทอง มีบุตร-ธิดา 4 คน คือ ฐานิสร์ เทียนทอง, อนุรักษ์ เทียนทอง, ตรีนุช เทียนทอง และบดี เทียนทอง
== งานการเมือง ==
ขวัญเรือน เคยดำรงตำแหน่งเป็นกำนันตำบลวัฒนานคร ในปี พ.ศ. 2535 ก่อนที่จะได้รับเลือกเป็นสมาชิกวุฒิสภาจังหวัดสระแก้ว ในปี พ.ศ. 2549 และได้รับเลือกตั้งเป็นนายกองค์การบริหารส่วนจังหวัดสระแก้ว ในช่วง พ.ศ. 2564 ถึง พ.ศ. 2566 ก่อนที่จะลาออกในเวลาต่อมา
ขวัญเรือน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ
=== สมาชิกสภาผู้แทนราษฎร ===
ขวัญเรือน เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระแก้ว สังกัดพรรคพลังประชารัฐ
=== สมาชิกวุฒิสภา ===
ขวัญเรือน เทียนทอง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสระแก้ว
== อ้างอิง ==
บุคคลจากจังหวัดสระแก้ว
สกุลเทียนทอง
นักธุรกิจชาวไทย
ข้าราชการพลเรือนชาวไทย
นักการเมืองสตรีชาวไทย
สมาชิกสภาผู้แทนราษฎรจังหวัดสระแก้ว
สมาชิกวุฒิสภาจังหวัดสระแก้ว
นายกองค์การบริหารส่วนจังหวัดสระแก้ว
พรรคพลังประชารัฐ
บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
กิมห้วน

กิมห้วน มีชื่อในภาษาจีนกลางว่า จินหฺวานซานเจี๋ย  เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
กิมห้วนเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
== ในนิยายสามก๊ก ==
กิมห้วนปรากฏเป็นตัวละครในนวนิยายสามก๊กตอนที่ 87 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้กิมห้วนพร้อมด้วยสุนาและห้วยหลำนำทหารสามสาย สายละห้าหมื่นนายยกไปต้านทัพข้าศึก
ด้านขุนพลจ๊กก๊กอุยเอี๋ยนและเตียวจูล่งได้รับการกระตุ้นจากจูกัดเหลียงจึงนำกำลังห้าพันนายลอบไปโจมตีค่ายของกองกำลังชนเผ่าลำมันในเวลากลางคืน กิมห้วนที่ถูกโจมตีกะทันหันพบเข้ากับเตียวจูล่ง รบได้เพลงเดียวก็ถูกเตียวจูล่งแทงตกม้าตาย และถูกตัดศีรษะนำมามอบให้จูกัดเหลียง
== ดูเพิ่ม ==
รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้), ตอนที่ 87.
ตัวละครสมมติในยุคสามก๊ก
สุนา

สุนา มีชื่อในภาษาจีนกลางว่า ต่งถูน่า  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
สุนาเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
== ในนิยายสามก๊ก ==
สุนาปรากฏเป็นตัวละครในนวนิยายสามก๊กตอนที่ 87 และ 88 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้สุนาพร้อมด้วยกิมห้วนและห้วยหลำนำทหารสามสาย สายละห้าหมื่นนายยกไปต้านทัพข้าศึก แต่ถูกทัพจ๊กก๊กลอบเข้าโจมตีค่ายในเวลากลางคืน กิมห้วนถูกสังหาร ส่วนสุนาและห้วยหลำถูกจับเป็นแต่ได้รับการปล่อยตัวในภายหลัง สุนาและห้วยหลำหนีลงใต้ข้ามแม่น้ำลกซุย (瀘水 หลูฉุ่ย)
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 เจี่ยชานยฺวี่) เบ้งเฮ็กจึงสั่งให้สุนายกกองกำลังสามพันไปรบกับม้าต้ายเพื่อชิงเส้นทางลำเลียงเสบียงคืน  แต่สุนาถูกม้าต้ายด่าว่าไม่รู้คุณคนที่จูกัดเหลียงเคยไว้ชีวิต สุนารู้สึกละอายจึงถอนกำลังกลับไปพบเบ้งเฮ็ก เบ้งเฮ็กสั่งโบยสุนาร้อยทีข้อหาขัดคำสั่ง สุนาไม่พอใจจึงนำคนไปจับตัวเบ้งเฮ็กขณะกำลังเมาสุราและนำมาส่งให้ทัพจ๊กก๊ก จูกัดเหลียงจึงให้รางวัลแก่สุนาตอบแทน ภายหลังจูกัดเหลียงให้ปล่อยตัวเบ้งเฮ็กเป็นครั้งที่สอง เบ้งเฮ็กกลับไปและสั่งให้จับตัวสุนาและห้วยหลำมาสังหารและทิ้งศพลงน้ำ
== ดูเพิ่ม ==
รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้), ตอนที่ 87 และตอนที่ 88.
ตัวละครสมมติในยุคสามก๊ก
ห้วยหลำ

ห้วยหลำ มีชื่อในภาษาจีนกลางว่า อาฮุ่ยหนาน  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
สุนาเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
== ในนิยายสามก๊ก ==
ห้วยหลำปรากฏเป็นตัวละครในนวนิยายสามก๊กตอนที่ 87 และ 88 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้ห้วยหลำพร้อมด้วยกิมห้วนและสุนานำทหารสามสาย สายละห้าหมื่นนายยกไปต้านทัพข้าศึก แต่ถูกทัพจ๊กก๊กลอบเข้าโจมตีค่ายในเวลากลางคืน กิมห้วนถูกสังหาร ส่วนห้วยหลำและสุนาถูกจับเป็นแต่ได้รับการปล่อยตัวในภายหลัง ห้วยหลำและสุนาหนีลงใต้ข้ามแม่น้ำลกซุย (瀘水 หลูฉุ่ย)
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 เจี่ยชานยฺวี่) เบ้งเฮ็กจึงสั่งให้ห้วยหลำนำทหารสามพันนายไปรักษาปากน้ำชาโขฺ่ว (沙口) เพื่อป้องกันไม่ให้กองกำลังอื่น ๆ ของจ๊กก๊กยกมาสมทบกับม้าต้าย ภายหลังสุนาไม่พอใจเบ้งเฮ็กจึงนำคนไปจับตัวเบ้งเฮ็กขณะกำลังเมาสุราและนำมาส่งให้ทัพจ๊กก๊ก จูกัดเหลียงให้ปล่อยตัวเบ้งเฮ็กเป็นครั้งที่สอง เบ้งเฮ็กกลับไปและสั่งให้จับตัวสุนารวมไปถึงห้วยหลำมาสังหารและทิ้งศพลงน้ำ
== ดูเพิ่ม ==
รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้), ตอนที่ 87 และตอนที่ 88.
ตัวละครสมมติในยุคสามก๊ก
ไม่ใช่จำนวน

ในการคอมพิวเตอร์ ค่าไม่ใช่จำนวน  (Not a Number)  หรือ NaN  เป็น ค่า เฉพาะของ ประเภทข้อมูล ตัวเลข (มักเป็น จำนวนจุดลอยตัว ) ซึ่งไม่ได้กำหนดหรือไม่สามารถแทนด้วยค่าจำนวนได้ เช่น ผลลัพธ์ของ ศูนย์หารด้วยศูนย์ . การใช้ NaN อย่างเป็นระบบได้รับการแนะนำโดยมาตรฐานจำนวนจุดลอยตัว IEEE 754 ในปี 1985 พร้อมกับการแสดงปริมาณไม่จำกัดอื่นๆ เช่น ค่าอนันต์
ใน คณิตศาสตร์ เลขศูนย์หารด้วยศูนย์มักจะไม่ได้นิยาม  ดังนั้นจึงแทนด้วย NaN ในระบบคอมพิวเตอร์ Transreal arithmetic เป็นระบบคณิตศาสตร์ที่กำหนดให้ NaN (0/0) เป็น "ค่าว่าง" 
รากที่สองของจำนวนลบ ไม่ใช่จำนวนจริง ดังนั้นจึงแทนด้วย NaN ในระบบคอมพิวเตอร์ที่สอดคล้องกัน NaN ยังอาจใช้เพื่อแสดงค่าที่ขาดหายไปในการคำนวณ  
มี NaN สองประเภทที่แยกจากกัน ซึ่งเรียกว่า NaN แบบเงียบ (quiet NaNs) และ NaN แบบส่งสัญญาณ (signaling NaNs) ใช้ NaN แบบเงียบเพื่อเผยแพร่ข้อผิดพลาดที่เกิดจากการดำเนินการหรือค่าที่ไม่ถูกต้อง NaN แบบส่งสัญญาณ สามารถรองรับคุณสมบัติขั้นสูง เช่น การผสม การคำนวณเชิงตัวเลขและสัญลักษณ์ หรือส่วนขยายอื่นๆ นอกเหนือไปจากจำนวนจุดลอยตัวพื้นฐาน
== การแสดงผล ==
ระบบปฏิบัติการและภาษาโปรแกรมต่างๆ มีวิธีการแสดงค่าไม่ใช่จำนวนที่แตกต่างกัน
nan (ภาษาซี, ภาษาซีพลัสพลัส, ภาษาไพธอน)
NaN (ECMAScript, ภาษารัสต์, C#, Julia). Julia may show alternative NaN, depending on precision, NaN32, and NaN16; NaN is for Float64 type.
NaN%
NAN (ภาษาซี, ภาษาซีพลัสพลัส, ภาษารัสต์)
NaNQ (IBM XL และ AIX: Fortran, C++ proposal n2290)
NaNS (                       "                   )
qNaN
sNaN
1.#SNAN (Excel)
1.#QNAN (Excel)
-1.#IND (Excel)
+nan.0 (Scheme)
== เชิงอรรถ==
=== หมายเหตุ ===
=== รายการอ้างอิง  ===
=== มาตรฐาน ===
== แหล่งข้อมูลอื่น ==
Not a Number, foldoc.org
IEEE 754-2008 Standard for Floating-Point Arithmetic 
IEEE 754-2019 Standard for Floating-Point Arithmetic 
ชนิดข้อมูล
เลขคณิตคอมพิวเตอร์
ชนิดข้อมูลพื้นฐาน
วชิรวิชญ์ วัฒนภักดีไพศาล

วชิรวิชญ์ วัฒนภักดีไพศาล (เกิด 10 ตุลาคม พ.ศ. 2543) ชื่อเล่น ริว เป็นนักแสดง นายแบบ นักร้องชาวไทย สังกัดสถานีวิทยุโทรทัศน์ไทยทีวีสีช่อง 3 อดีตนักปิงปองเยาวชนทีมชาติ เคยเป็นหนึ่งในสมาชิกของ ไนน์บายนาย ใน พ.ศ. 2561–2562 ต่อมาเป็นที่รู้จักกับบทบาท "ผู้กองระพี" จากละครเรื่อง เลือดเจ้าพระยา และบทบาท "ไตรฉัตร" จากละครเรื่อง มาตาลดา
== ประวัติ ==
วชิรวิชญ์ วัฒนภักดีไพศาล มีชื่อเล่นว่า ริว เกิดเมื่อวันที่ 10 ตุลาคม 2543 จบการศึกษาระดับชั้นมัธยมศึกษาจากโรงเรียนบีเอฟเอส และระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์
== เส้นทางเข้าสู่วงการบันเทิง ==
วชิรวิชญ์เริ่มต้นเส้นทางเข้าสู่วงการบันเทิงจากการไปบอกพี่ที่รู้จักว่าอยากเป็นนายแบบเนื่องจากอยากจ่ายค่าเทอมเอง รุ่นพี่คนนั้นจึงได้พาไปพบกับ ป้าตือ-สมบัษร ถิระสาโรช ออร์แกไนเซอร์และโมเดลลิ่งชื่อดัง โดยก่อนจะเข้าวงการเขาเคยเป็นนักเทเบิลเทนนิสเยาวชนมาก่อน จากนั้นป้าตือจึงได้ให้โอกาสเดินแบบตามที่ตั้งใจ และได้มีผลงานชิ้นแรกในวงการคือมิวสิควิดีโอเพลง เขียนไว้ให้เธอ ของวง scooper ในปี 2557 ตอนอายุประมาณ 13-14 ปีและได้เข้ามาแคสต์งานและเซ็นสัญญากับทางช่อง 3 ต่อมาช่อง 3 ได้ให้เขาไปร่วมโปรเจ็คท์ไนน์บายนาย และได้ร่วมแสดงในซีรีส์เรื่องดังของทางนาดาวบางกอก เรื่องเลือดข้นคนจาง เมื่อปี 2561 โดยรับบทเป็น มาเก๊า จิระอนันต์ ทำให้พอเริ่มมีชื่อเสียง หลังจากจบโปรเจ็คท์เขาก็กลับมาที่ ช่อง 3 เหมือนเดิม และได้โอกาสแสดงละครเรื่องแรกกับทางช่องคือเรื่อง พฤษภา-ธันวา รักแท้แค่เกิดก่อน ของผู้จัดโดนัท-มนัสนันท์ พันเลิศวงศ์สกุล ในปี 2564 โดยรับบท ตั้ม จากนั้นก็มีผลงานภาพยนตร์เรื่องแรกคือเรื่อง 16 ห้าว 19 เดือด โดยรับบท กัน ในปี 2566 เขามีละครถึง 2 เรื่องคือเรื่อง มาตาลดา และเลือดเจ้าพระยา
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
=== ซีรีส์ ===
=== ภาพยนตร์ ===
=== เพลง ===
เพลง Summer Rain Ost. พฤษภา-ธันวา รักแท้แค่เกิดก่อน
เพลง หมื่นคำลา Ost. พฤษภา-ธันวา รักแท้แค่เกิดก่อน
เพลง สอยดาวสาวเดือน Ost. เลือดเจ้าพระยา ร้องร่วมกับ น้ำฟ้า ธัญญภัสร์
=== มิวสิกวิดีโอ ===
เพลง เขียนไว้ให้เธอ ศิลปินวง Scooper (2557)
เพลง โลมาไม่ใช่ปลา ศิลปิน NaNa (2563)
เพลง ยังทนไหว ศิลปิน Rubytan (2563)
เพลง ตอนเธอหลับ (WHEN YOU SLEEP) ศิลปิน mints (2566)
เพลง Sunset Sensory ศิลปิน Mai Davika (2566)
=== การแสดงสด ===
Channel 3 Super Fan Live! : SUPERNOVA คอนเสิร์ตระเบิดจักรวาล - 23 สิงหาคม พ.ศ. 2563
== ผลงานเพลง ==
=== ไนน์บายนาย ===
ซิงเกิลมินิอัลบั้ม En Route สังกัด 4NOLOGUE
หมายเหตุ
=== คอนเสิร์ต ===
9x9 THAILAND TOUR : ROUTE TO THE DESTINATION
9x9 THE FINAL CONCERT : EN[D] ROUTE
== รางวัล ==
== อ้างอิง ==
นักแสดงสังกัดช่อง 3
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
Brown Line (CTA)

redirect ชิคาโก แอล สายสีน้ำตาล
Green Line (CTA)

redirect ชิคาโก แอล สายสีเขียว
Orange Line (CTA)

redirect ชิคาโก แอล สายสีส้ม
Pink Line (CTA)

redirect ชิคาโก แอล สายสีชมพู
Purple Line (CTA)

redirect ชิคาโก แอล สายสีม่วง
Red Line (CTA)

redirect ชิคาโก แอล สายสีแดง
Blue Line (CTA)

redirect ชิคาโก แอล สายสีน้ำเงิน
Yellow Line (CTA)

redirect ชิคาโก แอล สายสีเหลือง
วัดเพ็งประดิษฐาราม

วัดเพ็งประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ในตำบลเคียนซา อำเภอเคียนซา จังหวัดสุราษฎร์ธานี ปัจจุบันมีพระครูวิสุทธิธุราทร (วัชรา ปริสุทฺโธ ป.ธ.3) เป็นเจ้าอาวาส
วัดเพ็งประดิษฐารามสร้างเมื่อ พ.ศ. 2458 ตั้งอยู่ริมฝั่งแม่น้ำตาปีบริเวณหลังตลาดเคียนซา ต่อมาประมาณ พ.ศ. 2460 บริษัทบ่อถ่านศิลาสยามจำกัดสินใช้ มีความประสงค์ใช้ที่ดินบริเวณที่ตั้งวัดเพื่อดำเนินกิจการ จึงย้ายวัดมาไว้ที่ตั้งปัจจุบัน และประมาณ พ.ศ. 2488 กำนันตำบลเคียนซาในขณะนั้น จึงได้บริจาคที่ดินที่เป็นสวนพริกให้เพื่อย้ายวัดมาสร้างใหม่ โดยมีเจ้าอาวาสรูปแรกชื่อ พระครูเพ็ง รัตโน วัดที่ย้ายมาสร้างใหม่ จึงได้ชื่อว่า วัดเพ็ง ตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 14 มิถุนายน พ.ศ. 2533
อาคารเสนาสนะที่สำคัญ ได้แก่ อุโบสถทรงไทย สร้างเมื่อ พ.ศ. 2479 โรงฉันท์ไม้ยกพื้นทรงปั้นหยา กุฏิสงฆ์ทำด้วยไม้ สร้างสมัยพระบาทสมเด็จพระมงกุฎเกล้าเจ้าอยู่หัว เรือนรับรอง สร้างเมื่อ พ.ศ. 2491 นอกจากนั้นยังมีเรือเจ้าแม่ธารทิพย์ เรือไม้ตะเคียนและท่านเจ้าฟ้า เป็นพระพุทธรูปปางมารวิชัย พ.ศ. 2503
==อ้างอิง==
เพ็งประดิษฐาราม
อำเภอเคียนซา